open-index/open-wikipedia-markdown huggingface dataset:
Ioannes Fridericus Reichardt

[thumb|Reichardt, [musicologus et compositor.]]
[thumb|Horti eius Halenses quos homines *Herberge der Romantik* (hospitium [romanticismus|motus Romantici) vocare solebant.]] 
**Ioannes Fridericus** vulgo *Johann Friedrich* **Reichardt** (natus Regiomontii die 25 Novembris 1752; mortuus Salinis Saxonicis die 27 Iunii 1814) musicographus atque musicologus Germanicus fuit.

## Vita
Praeter musicalia etiam alia multa optime callebat (studuerat iuribus et philosophiae in universitatibus Halensi et Lipsiensi). Anno 1775 rex Fridericus II eum ducem orchestrae regium nominavit. Friderico melodrama *Le feste galanti* dedicaverat. Attamen Reichardt frequenter extra Borussiam vitam degebat: annis inter 1785 et 1786 Lutetiae et annis inter 1791 et 1793 in Anglia et Suecia.

Dimissus est anno 1794 fallacia plurium italophilorum in aula subdole machinantium, cum rerum novarum Francicarum favoris accusatus esset. Inde Giebichenstein in Halensi septentrione vixit, itineribus Lutetiensi (1802/03) et Vindobonensi (1808/09) interrumpentibus. Namque ibi anno 1796 inspector salinarum factus erat. Denique Hieronymus Bonaparte eum coegit, ut symphoniacos aulicos duceret.

## Opera
Tempore suo Reichardt compositor (melodramaticus) egregius putatus est: confecit  *Tamerlan,* *Andromeda,* *Protesilaos,* *Brennus,* necnon Goethii cantus cum ludis scaenicis quibus tituli *Claudine von Villabella* (1789), *Erwin und Elmire,* et *Jery und Bätely* (1790). Musicam carminibus Goethii plurimis dederat. Adhuc anno 1835 Felix Mendelssohn Bartholdy ipse Dusseldorpii compositionem eius *Morgengesang* e scaenis produci iussit.

Minime autem plebi placuerunt res instrumentis musicis exaratae velut symphoniae, aperturae, musica cameralis, chordophonica. Musicologice autem opera maximi momenti pepigit: *Briefe eines aufmerksamen Reisenden, die Musik betreffend* (Brunsvici 1774–76), *Über die deutsche komische Oper« (Hamburgi 1774)*&thinsp;; *Musikalisches Kunstmagazin* (Berolini 1781–92); *Studien für Tonkünstler und Musikfreunde* (Berolini 1793); *Vertraute Briefe aus Paris* (Hamburgi 1804); *Vertraute Briefe aus Wien* (Amstelodami 1810).

## Addenda
*Filia eius Ludovica Reichardt (1788-1826) quoque carmina melodiis exornare solita est. 
*Salinis Saxonicis hortos maximos atque pulcherrimos ad latifundia *Brunnstein* sitos habuit, qui *Romanticorum motus hospitium* nuncupantur; quos multi artifices libentissime visitabant. Quibus omnibus cor et otium Ioannis Friderici Reichardt patebant.
*Sepulcrum ad Ecclesiam Sancti Bartholomaei videri potest.
*In urbe natali eius monumentum erectum est anno 1902, maecenate Lange.

## Nexus externi
*Vicifons
*nexus apud DDB 
*Salmen, Walter, "Reichardt, Johann Friedrich". Apud: *Neue Deutsche Biographie* 21 (2003), p. 295-296 (hic in interreti)
*elenchus operum musicalium
*notae musicales apud IMSLP
*monumentum pro Reichardt
*horti eius Halenses

Categoria:Compositores Germaniae
Categoria:Musici Germaniae
Categoria:Musicologia
Categoria:Salinae Saxonicae
Categoria:Scriptores Germaniae
Res publica popularis Luganskensis

vel  (Russice Луганская Народная Республика) fuit civitas non rite agnita in Europa Orientali sita, quae anno 2014 se rem publicam sui iuris esse declaravit. Ab eodem anno ad annum 2015 cum re publica populari Donetskensi pars confoederationis Novae Russiae fuit, die 21 Februarii 2022 civitatem sui iuris admissa, mense Octobri anno 2022 pars Russiae declarata est, omnibus paene civitatibus negantibus. Τerras regionis Luganskensis occupat.

Сum regionibus Bielogrodensi, Voronegiensi, et Rostoviensi orientem versus et cum re publica populari Donetskensi et Charcoviensi occidentem versus contermina est. Aream 26&thinsp;683 chm2 habet et circa 2166 milia incolarum (anno 2018). Caput rei publicae Pratalia sunt; ceterae urbes maiores Stachanov, Felicitas (''Sčast'e''), Urbs Tanais Severiensis. Tanais Minor flumen regionis maximum est.

Steppa maiorem rei publicae partem occupat; carbo fossilis saepe invenitur.

## Notae 
## Nexus externi 
*Situs interretialis rei publicae proprius. 

!
Categoria:Ucraina
Bata (discretiva)

*Bata, vulgo *Novorossijsk*, urbs Russiae
*Bata, urbs et provincia Guineae Aequinoctialis
*Bata, commune Aradini Dacoromaniae
Donetsk (discretiva)

* Donetsk, vel **Fornaces**, caput rei publicae et regionis Donetskensium
* Donetsk, vel **Urbs Tanais Minoris**, urbs regionis Rostoviensis
Hygres

**Hygres** (vulgo *Berdiansk*) sunt urbs regionis Zaporizhiensis, ad litus paludis Maeotidis in ostio Berdae fluminis sitae. Incolarum circa 110 milia habent (anno 2022).

thumb|upright=0.8|left|Hygrium portus
A cosacis Zaporoviensibus saeculo XVI conditae sunt; *Novonogaisk*  ("Urbs Nogaica Nova") tunc nominabatur. Annis septuagesimis saeculi XVIII in ripa Berdae laeva arx Russica aedificata est, nomine *arx Petri*; anno 1783, Tartaria Minore victa, et ripa dextra Russica facta est. Anno 1824, magnus portus hic aedificari coepit. Anno 1835, in numerum urbium Hygres inclusae sunt; circuli gubernii Taurici caput erant. Ferrivia anno 1899 constructa est.

## Notae
## Nexus externi 
Categoria:Portus paludis Maeotidis
Categoria:Urbes regionis Zaporizhiensis
Categoria:Urbes Ucrainae
Kadievka

**Kadievka** (Ucrainice *Кадіївка*) vel **Stachanov ** (Russice *Стаханов*) est urbs rei publicae popularis Prataliensis (vel regionis Prataliensis). Incolas 74&thinsp;546 anno 2019 habet. 

[thumb|left|[Cinemateum *Mir* (i.e. *Pax*) Stachanovense]]

## Historia
Ab anno 1696 vicus hoc loco notus est, nomine *Pharangium Lapidosum*. Saeculo XIX ineunte carbo fossilis his locis inventum est, et fodinae multae crescebant. Nomen  *Kadievka* ab anno 1898 notum; anno 1899 in *Adamantina* (*Almaznaia*) prope Kadievkam fabrica ferri producendi aedificata est. Aliae fabricae hic construebantur. Annis a 1937 ad 1940 urbs *Sergo* (in honorem Gregorii Ordžonikidze) nominabatur. Bello orbis terrarum secundo urbs omnis destructa est et denuo post bellum aedificabatur, sed etiam plures fodinae et fabricae aedificatae sunt. Anno 1978 nomen Alexii Stachanov, qui hic in fodina laboraverat, urbs accepit. Anno 2016 secundum leges Ucrainae nomen prius recreatum est.

## Notae 
## Nexus externi
*Situs proprius 

Categoria:Regio Luganskensis
Categoria:Urbes Ucrainae
Categoria:Urbes rei publicae popularis Luganskensis
Centrum pro libertate civili

[thumb|[Logotypus Centri pro libertate civili.]]
**Centrum pro libertate civili** (Ucrainice Цеитр промадянських Свобод) est organizatio democratiae et iurum humanorum protegendorum anno 2007 ab Alexandra Matviichuk constituta, quae violationes iurum humanorum per incursionem Russicam et annexationem Crimaeae effectas investigat. Et culpabilitatem bellicorum scelerum Russiae incursionis Russicae in Ucrainam anno 2022 postulat. Anno 2022 Praemium Nobelianum pacis una cum Ales Bialiatski et organizatione Memorial accepit. Etiam Praemium Recte Vivendi anno 2022 accepit.

## Notae 
## Nexus externi 
*Situs interretialis organizationis proprius. (Anglice)

Categoria:Constituta 2007
Categoria:Pax
Categoria:Praemium Nobelianum Pacis
Categoria:Ucraina
Maria Theodori filia

**Maria Theodori filia** (Russice Мария Федоровна), 14 Octobris anno 1759 Stettini nata et 24 Octobris anno 1828 Petropoli mortua, fuit imperatrix Russiae, Pauli I uxor, Alexandri I et Nicolai I mater.

E domo ducum Virtembergensium orta anno 1776 Paulo, tunc coronae heredi, nupsit. Liberos decem habuit, quorum duo imperatores fuerunt. Marito diu supervixit; palatium et hortum Paulopolitanum amavit, ubi multa eam memorant. Multae res in Russia nomen Marianum (e.g., systema aquarium Marianum, Mariopolis urbs) in honorem eius ceperunt.

## Notae
## Nexus externi
Categoria:Romanov
Categoria:Imperatrices Russiae
Alexandra Theodori filia

**Alexandra Theodori filia** (Russice Александра Федоровна), 6 Iunii anno 1872 Darmstadii nata et 17 Iulii anno 1918 Catharinopoli mortua, fuit imperatrix Russiae, Nicolai II uxor; in Ecclesia Orthodoxa Russica propter passionem sancta (*страстотерпица*) **Alexandra regina nova**. 

E domo ducum Hassiae, anno 1894 Nicolao, tunc coronae heredi, nupta est. Filias quattuor et Alexium filium habuit. Cum maritio et liberis omnibus a bolsevicis Catharinopoli occisa est. Anno 2000 canonizata.

## Notae
## Nexus externi
Categoria:Romanov
Categoria:Imperatrices Russiae
Categoria:Morte damnati
Categoria:Sancti
Systema aquarium Marianum

thumb|Systematis aquarii Mariani tabula, anno 1898 edita
**Systema aquarium Marianum** (Russice *Мариинская водная система*) est iter aquarium artificiosum, quo naves e Volga in Petropolim et mare Balticum ire poterant. Circa 1125 chm longitudinis erat. Annis a 1797 ad 1810 construebatur et nomine Mariae Theodori filiae imperatricis nominatum est. 

Partes systematis aquarii Mariani erant:
* Scheksna Volgae accola — Lacus Albus — Covža flumen — canalis Marianus — Wytegra flumen — lacus Onega (vel canalis Onegensis) — Svir flumen — lacus Ladoga (vel canalis Ladogensis, vel Ladogensis novus)  — Neva flumen

thumb|Cataracta sancti Petri relicta (pars canalis Mariani)
Wytegra et canalis Marianus partes principales systematis fuerunt, quae laboribus maximis egerunt. 28 cataractas, 20 moles et alias constructiones systema habuit. Assidue reficiebatur; anno 1886 canalis Marianus novus aedificatus est. Annis a 1890 ad 1896 systema omne refectum est. 

Partes systematis Mariani multae in cursum aquatilem Volgo-Balticum inclusae sunt. Ceterae illo confecto relictae sunt. 

Systemata alia eadem causa constructa fuerunt: 
* systema aquarium Vysznievolocianum (cuius initium Vysznievoloci fuit) et 
* systema aquarium Tichvinense (a Mologa ad Tichvinam).

thumb|Moles Covžensis anno 1909
## Notae
## Bibliographia
* Петрашень И. В. *Мариинская система,* 1810—1910. Ч.1-3: Ч.1. Ист. очерк Мариинской системы; Ч.2. Современное ее состояние; Ч.3. Стоимость содержания, ее значение и необходимые работы по улучшению. — Petropoli 1910. 

## Nexus externi
Categoria:Canales Russiae
Categoria:Systema Nevae fluminis
Categoria:Systema Rha fluminis
Systema aquarium Vysznievolocianum

[thumb|[Cataracta relicta in canali Visheriano]]
**Systema aquarium Vysznievolocianum** (Russice *Вышневолоцкая водная система*) est aquarium iter artificiosum, quo naves e Volga in Petropolim et mare Balticum ire poterant. 

Tuertza flumen Volgae accola Vysznievoloco in urbe prope ad Tsnam flumen accedit, quae in *Mstino* lacum (vel receptaculum aquae, nam mole obstructum est) effunditur, e quo Msta flumen incipit. Msta in Ilmenum effunditur, under per Volchovam, Ladogam, et Nevam navis in sinum Finnicum exire potest.

Inter Tuertzam et Tsnam ab antiquitate tractus navium existebat. Petro Magno regnante canalis inter Tsnam et Tuertzam aedificatus est, sed solum annis quadragesimis saeculi XVIII systema in Vysznievoloco confectum est.

Annis a 1798 ad 1803, canalis Sieversi a Msta ad Volchovam construebatur, ut Ilmenum tempestatibus periculosum naves praetereant, sed hic mox limo obrui coepit, et annis a 1826 ad 1836 effodiebatur canalis Visherianus a Msta in Visheram, quae in bracchium Volchovae effunditur.
[thumb|Systematis partis (a Vycznievoloco ad [aqua cadens|cataractas Borovičenses) tabula anno 1898 edita.]]

Systema omne solum a Volga in Ladogam transiri poterat, nam navigatio per cataractas Borovičenses Mstae contra fluxum fieri non potest; secundum fluxum naves eas transiebant, dum e Mstino receptaculo aqua emittebatur.

Saeculo XIX exeunte, systematis usus ad navigandum iam desiit.

Systemata alia eadem causa constructa fuerunt: 
* systema aquarium Marianum (a Scheksna per lacum Album) et 
* systema aquarium Tichvinense (a Mologa ad Tichvinam).

## Notae
## Bibliographia
* Бернштейн-Коган С. В. *Вышневолоцкий водный путь* Moscuae 1946. 

## Nexus externi
Categoria:Canales Russiae
Categoria:Systema Nevae fluminis
Categoria:Systema Rha fluminis
Ales Bialiatski

'''Ales' Victoris filius Bjaljacki'* (Albarussice: Алесь Віктаравіч Бяляцкі, *Ales Viktaravič Bjaljacki'', natus die 25 Septembris 1962) activista et iurum humanorum defensor Albarussicus qui pro democratia et iuribus humanis populi conatus est. Et philologiae et litterae linguae Ruthenicae Albae peirtus est. 

Anno 1996, centrum Viasna (Albarussice:Вясна) pro iuribus humanis constituit.

Anno 2011 et anno 2021 Alexander Bjaljacki in custodia datur ratione politica et adhuc hodie in carcere est. Ergo captivus conscientiae a societate internationali putatur. 

Anno 2020 Praemium Recte Vivendi et anno 2022 Praemium Nobelianum pacis accepit, cum Memorial et Centro pro libertate civili.

## Notae 
## Nexus externi
Categoria:Incolae Rutheniae Albae
Categoria:Praemium Nobelianum Pacis
Categoria:Pacis fautores
K. Barry Sharpless

**Carolus Barry Sharpless** (natus die 28 Aprilis 1941) est chemicus Americanus qui annis 2001 et anno 2022 Praemium Nobelianum chemiae accepit ratione studii catalysis oxidii (anno 2001) atque studii chemicae click et bioorthgonalis (anno 2022).

Alma mater eius Collegium Dartmuthense deinde Universitas Stanfordiensis ubi doctoratum philosophiae acquisviit.

## Notae 
## Nexus externi 
Categoria:Chemici Civitatum Foederatarum
Categoria:Alumni Collegii Dartmuthensis
Categoria:Alumni Universitatis Stanfordiensis
Categoria:Praemium Nobelianum Chemiae
Cursus aquatilis Volgo-Balticus

[thumb|Cataracta cursus Volgo-Baltici prima in [Wytegra urbe]]
**Cursus aquatilis Volgo-Balticus** est aquarium iter artificiosum, quo naves e Volga in Petropolim et mare Balticum ire possunt. Cursus Volgo-Balticus est systema aquarium Marianum, quod saeculo XX medio refectum anno 1964 nomen novum cepit. 

Α receptaculο aquae Piscariano in Calvaria urbe incipit; per Schechonam fluvium, lacum Album et Covžam fluvium tenditur ad canalem Volgo-Balticum, qui partim per alveum canalis Mariani veteris it; cum Wytegra flumine canalis coniungitur, quae in Onega lacum effunditur.

## Notae
## Nexus externi
Categoria:Canales Russiae
Categoria:Systema Nevae fluminis
Categoria:Systema Rha fluminis
Carolina R. Bertozzi

**Carolina**, vulgo *Carolyn*, **Ruth Bertozzi** (nata die 10 Octobris 1966) est chemica Civitatum Foederatarum qui anno 2022 Praemium Nobelianum chemiae cum Morten P. Meldal et K. Barry Sharpless accepit ratione studii chemiae click et bioorthogonalis.

Alumna est Universitatis Harvardianae, deinde Universitatis Californiensis Berkeleiensis.

## Notae 
## Nexus externi 
*Situs publicus (Universitas Stanfordiensis)

Categoria:Homines vivi
Categoria:Mulieres
Categoria:Chemici Civitatum Foederatarum
Categoria:Praemium Nobelianum Chemiae
Categoria:Alumni Universitatis Harvardianae
Categoria:Alumni Universitatis Californiensis Berkeleiensis
Categoria:Nati 1966
Morten Meldal

**Morten Petrus Meldal**, vulgo plene *Morten Peter Meldal* (natus die 16 Ianuarii 1954) est chemicus Danicus qui chemiae organicae peritus et professor Universtatis Hafniensis est.

Anno 2022 Meldal Praemium Nobelianum chemiae cum Carolyn R. Bertozzi et K. Barry Sharpless accepit, ratione studii chemiae click et bioorthogonalis.

## Notae 
## Nexus externi
* Meldal in situ praemii Nobeliani
* Meldal in *Scholia*

Categoria:Chemici Daniae
Categoria:Professores Universitatis Hafniensis
Categoria:Praemium Nobelianum Chemiae
Shehbaz Sharif

*Mian* **Mahometus Shehbaz Sharif**, litteris Arabicis میاں محمد شہباز شریف (Lahorii in urbe die 23 Septembris 1951 natus) est politicus Pakistaniae et a die 11 Aprilis 2022 primus minister. Frater est natu minor Nawaz Sharif, qui ter primus minister meruit atque anno 2018, documentorum "Panamensium" gratia, aere alieno damnatus est.

Proavis Casmiriensibus ordinis Bhaṭṭa, matre etiam Casmiriensi, patre *Mian* Muhammad Sharif mercatore, alumnus est scholae Sancti Antonii et Collegii regiminis Lahorensis. Apud societatem commercialem paternalem operam dedit: praeses Camerae commercii et industriae Lahorensis anno 1985 electus est. Legatus multoties ab anno 1988 congressu provinciali Pengabensi et congressu nationali, dux contrariorum provincialium anno 1993 electus est sed mox Angliam petivit ad curam medicam perficiendam.

Inde reditus anno 1997 primus minister provinciae Pengabensis electus est, quo officio ter functus est, primum usque in annum 1999. Hoc anno,  motis, caedis accusatus, breviter incarceratus, in exsilium in Arabiam (petente Fahd rege Saudita) missus est sicut frater aliique cognati. Unde post sex annos reditus, innocens denuo recognitus, rursus primus minister provincialis functus est a die 8 Iunii 2008 ad 26 Martii 2013, iterum ab 8 Iunii 2013 ad eundem diem anni 2018. Quo anno legatus congressu nationali, officium primi ministri nationalis petens, ab Imran Khan devictus est. Inde dux factionum contrariorum meruit, sed, Imran Khan post tres fere annos fiduciam legatorum vano petente, Shehbaz Sharif die 11 Aprilis 2022 primus minister acclamatus est.

## Bibliographia 
* "Profile of Shehbaz Sharif" in *Pakistan Today* (30 Iulii 2017)
* Hannah Ellis-Petersen, Shah Meer Baloch, "Shehbaz Sharif: the diligent administrator now PM of Pakistan" in *The Guardian* (11 Aprilis 2022)
* Maite Fernández Simon, "What to know about Shehbaz Sharif, Pakistan’s new prime minister" in *Washington Post* (11 Aprilis 2022)

## Nexus externi 
* "Shehbaz Sharif: 10 things to know about ‘hands on’ PM frontrunner of Pakistan" (10 Aprilis 2022) apud *Firstpost*

Categoria:Nati 1951
Categoria:Homines vivi
Categoria:Politici Pakistaniae
Categoria:Alumni Collegii Regiminis Lahorensis
Categoria:Gubernatores civitatum
Categoria:Alumni Scholae Sancti Antonii (Lahorium)
Categoria:Mercatores
Categoria:Casmirienses
Categoria:Incarcerati
Categoria:Exsules
Ioannes Clauser

**Ioannes Franciscus Clauser** (natus 1 Decembris 1942) est physicus theoreticus et experimentalis Americanus, qui anno 2022 Praemium Nobelianum physicae una cum Alano Aspect et Antonio Zeilinger accepit ob experimenta cum photonibus implicatis peracta, quibus violationem inaequalitatum Bell demonstravit et scientiam informationis quanticae initiavit. Praecipue notus est propter inaequalitates Clauser-Horne-Shimony-Holt, quas anno 1969 proposuit.

Alma mater eius est Institutum Technologiae Californiense, deinde Universitas Columbiae, ubi gradum doctoris philosophiae adeptus est. Professor Universitatis Californiensis Berkeleiensis est. Anno 2010, Praemium Wolfianum in physica accepit.

## Notae 
## Nexus externi
* de Clauser in situ praemii Nobeliani
* Situs interretialis eius proprius.

Categoria:Alumni Universitatis Columbiae
Categoria:Physici Civitatum Foederatarum
Categoria:Praemium Nobelianum Physicae
Categoria:Professores Universitatis Californiensis Berkeleiensis
Milliarium Russicum

**Milliarium Russicum**, vulgo **wersta**, **versta**, est mensura longitudinis, quae in Russia usque ad res novas Octobres in usu erat. Miliarium usitatum saeculi XIX 1066,8 metra aequatur et 500 orgyiis vel 1500 passibus vel 6000 spithamis  vel 24&thinsp;000 phalangibus compositum est. 

Saeculo XVII *versta* 1000 orgyias habebat; et orgyiae diversae fuerunt. In insulis Solovecensibus viae "milliariis Solovecensibus" dimensae sunt, quae 1084 m longitudinem habebant (quae longitudo est murorum monasterii Solovecensis circuitus).

"Versta" et columen, quod in viis distantiam indicat, miliario Romano simile, nominabatur.

## Notae
## Nexus interni
*Mille passus
*Milliarium

## Nexus externi
* de versta in *Lexico encyclopaedico Brockhaus et Efron* 

Categoria:Mensurae Russicae
Orgyia (Russica)

**Orgyia**, vulgo '''sazhen' '* est mensura longitudinis, quae in Russia usque ad res novas Octobres in usu erat. Sicut orgyia Graeca, est distantia inter finibus digitorum mediorum hominis, manus in partes contrarias tendentis.

Orgyia usitata saeculi XIX 2,16 metra aequatur et tribus passibus vel duodecim spithamis vel quadraginta et octo phalangibus composita est. 500 orgyiae milliarium constituunt.

Haec orgyia "orgyia recta" nominabatur, sed et permultae aliae orgyiae in usu erant, quarum saepissime "orgyia obliqua" invenitur. Orgyia obliqua est distantia inter extremitatem pedis laevae et fine digiti medii manus rectae sursum protentae.  248,9 metra aequatur. "Orgyia marina" 183 metra habuit etc. 

## Notae
## Nexus externi
* de orgyia Russica in *Lexico encyclopaedico Brockhaus et Efron'' 

Categoria:Mensurae Russicae
Orgyia

**Orgyia** (Graece ὀργυιά) est mensura longitudinis Graeca. Orgyia est distantia inter finibus digitorum mediorum hominis, manus in partes contrarias tendentis.

Orgyia 6 pedibus Graecis vel 8 spithamis composita est; 100 orgyiae stadium constituunt.

Diversae orgyiae antiquitus exsistebant. Orgyia Attica 1,776 metra aequabatur, orgyia Olympica 1,8514 m; orgyia Aegyptia (Ptolemaeorum aevo) 1,85  m habuit.

## Nexus interni
* Orgyia (Russica)

## Nexus externi
* De mensuris Graecis
* Mensurarum Graecarum conversio

Categoria:Mensurae Graecae
Corus (discretiva)

* Corus vel Caurus, ventus a septentrione et occidente
* Corus vel chorus, mensura voluminis Hebraea et evangelica
Stadium (mensura)

(Graece στάδιον) est mensura longitudinis in Graecia antiqua usitatissima. Stadium dicebatur esse iter, quod homo sole oriente inter primum radium apparentem et totum discum Solis iam visibilem factum gradibus non citioribus non tardioribus transire potest.

Stadium 800 spithamis, 600 pedibus Graecis, 100 orgyiis, 30 plethris compositum est; 12 stadia dolichum, 30 stadia parasangem constituunt.

Diversa stadia antiquitus exsistebant. Stadium Atticum 177,6 metra aequabatur, stadium Aegyptium (Ptolemaeorum aevo) 185 m habuit.

## Fontes
*, *De mensuris, et ponderibus Romanis, et Graecis : cum his quae hodie Romae sunt collatis libri quinque. Eiusdem variarum lectionum liber unus*. Venetiis, 1573.

## Nexus externi
* De mensuris Graecis
* Mensurarum Graecarum conversio

Categoria:Mensurae Graecae
Alanus Aspect

**Alanus Aspect** (natus Aginni die 15 Iunii 1947) est physicus Francicus mechanicae quanticae peritus, qui anno 2022 praemium Nobelianum physicae accepit cum Antonio Zeilinger et Ioanne Clauser, ob studia inaequationis Bellianae et quanticae informaticae facta.
[thumb|Alanus Aspect apud [Schola Polytechnica Francica|Scholam Polytechnicam docet.]]

Studiis Scholae Normalis Cachan finitis, Universitatem Parisiensem XI frequentavit. Anno Nobeliano. professor Scholae Polytechnicae Francicae fuit. Socius Academiae Europaeae, Academiae Scientiarum Francicae, et Regalis Societatis Londini est. Anno 2014 a Legione Honoris acceptus est.

## Notae 
## Nexus externi 
Categoria:Alumni Scholae Normalis Superioris iuxta Caticantum
Categoria:Alumni universitatum et scholarum Parisiensium
Categoria:Physici Franciae
Categoria:Praemium Nobelianum Physicae
Categoria:Professores Scholae Polytechnicae Parisiensis
Spithama

(Graece σπιθαμή) est mensura longitudinis Graeca, spatium inter extremitates pollicis et digiti minimi expansorum. 

Spithama est 3/4 pedis Graeci; 12 digitis composita est; 8 spithamae orgyiam et 800 spithamae stadium constituunt.

Diversae spithamae antiquitus exsistebant. Spithama Attica 22,18 cm aequabatur.

## Notae
## Nexus interni
* Spithama (Russica)

## Nexus externi
* De mensuris Graecis
* Mensurarum Graecarum conversio

Categoria:Mensurae Graecae
Arschin

**Arschin**, interdum et **passus**, est mensura longitudinis, quae in Russia usque ad res novas Octobres in usu erat. Vox originis Turcicae est. Arschin describitur ut longitudio manus ab articulo umeri ad extremitatem digiti medii. 

Arschin longitudinem 0,7112 m habuit. Sedecim phalanges (*werschok*) arschinem constituunt. Tres arschines orgyiam, mille et quingenti arschines verstam constitiuunt. 

"Arschin" vocabulum in proverbiis et paroemiis saepe non mensuram ipsam significat, sed regulam huius longitudinis, per phalangibus (*werschok*) graduatam.

## Notae
## Nexus externi
* De arschine in *Lexico encyclopaedico Brockhaus et Efron.*

Categoria:Mensurae Russicae
Spithama (Russica)

**Spithama**, vulgo '''piad' '*, est mensura longitudinis, quae in Russia usque ad res novas Octobres in usu erat. 

Spithama usitate minor appellata fuit spatium inter extremitates pollicis et indicis (vel digiti medii) expansorum. 17.78 cm aequabatur. Quattor spithamae minores passum, duodecim spithamae orgyiam, sex milia spithamarum milliarium constituebant. 

Spithama maior describitur (sicut et spithama Graeca) ut spatium inter extremitates pollicis et digiti minimi expansorum. Spithama maior Russica longitudinem a 22 usque ad 23 cm habuit.

## Notae
## Nexus externi
* De spithama Russica in *Lexico encyclopaedico Brockhaus et Efron.''

Categoria:Mensurae Russicae
Pud

**Pud**, vel melius **pondus**, est mensura massae, quae in Russia usque ad res novas Octobres in usu erat. 

Initio saeculi XX pud 16.3805 chg aequabatur. Quadraginta librae pudem constituunt. Decem pudes birkowiec faciunt. 

## Notae
## Nexus externi
* De pude in *Lexico encyclopaedico Brockhaus et Efron.*

Categoria:Mensurae Russicae
Verschok

**Verschok**, vel melius **phalanx**, est mensura longitudinis, quae in Russia usque ad res novas Octobres in usu erat. Describitur ut longitudio phalangis proximalis indicis. 

Phalanx saeculi XIX longitudinem 4,445 cm habuit. Sedecim phalanges arschinem, quadraginta et octo orgyiam constituunt. 

Cum hominis vel equi statura indicaretur, solus phalangum numerus dicebatur, qui duobus arschinibus addendus esset; e.g., "vir duodecim phalangibus* significabat *"duobus arschinibus et duoddecim phalangibus" (circa 2 m).

## Notae
## Nexus externi
* De verschok in *Lexico encyclopaedico Brockhaus et Efron.*

Categoria:Mensurae Russicae
Cubitus (mensura)

**Cubitus** vel **ulna** est mensura longitudinis, multis populis nota. Cubitus est spatium inter cubitum articulum et extremitatem digiti medii. 

Cubitus Graecus 46.3 cm habuit, Romanus 44.4 cm, Russicus 45 cm.

## Nexus externi
* De cubitu in *Lexico encyclopaedico Brockhaus et Efron.*

Categoria:Mensurae Graecae
Categoria:Mensurae Romanae
Categoria:Mensurae Russicae
Ferrivia metropolitana Varsoviensis

thumb|upright=1.2|Ferriviae metropolitanae Varsoviensis tabula.
**Ferrivia metropolitana Varsoviensis** (Polonice *Metro w Warszawie*) est ferrivia subterranea Varsoviae elaborata. Prima via aedificata est anno 1995. Hodie ferrivia e duabus lineis constat.

Metropolitana Varsaviensi necessitatibus debilibus et invalidis aptatur.
## Linea M1 
Linea 1 mense Aprili 1995 inter meridionalem terminum *Kabaty* et *Politechnika* aperuit.
Lineae longitudo 22.6 km cum 21 stationibus est.
## Linea M2 
Initialis 6.1 km sectio lineae 2 tandem in primo 2015. Commutatio cum linea 1 praebetur in statione *Świętokrzyska*. Iungitur Bemowo districtu in sinistra ripa cum Targówek ad dextram Vistulae ripam.
## Notae 
## Nexus externi 
* Situs intreretialis ferriviae proprius.
## Pinacotheca 

Warsaw_Metro_logo.svg|Logotypus
Siemens_Inspiro,_Metro_Warszawskie_(16545985577).jpg|Statio *Świętokrzyska*
Warsaw_07-13_img37_Plac_Wilsona_metro.jpg|Statio *Plac Wilsona*
Warszawa Metro station (Centrum).jpg|Statio *Centrum*

Varsoviensis
Categoria:Varsovia
Huelves

**Huelves** est municipium in Provincia Conchae Castellae La Mancha in Hispania. Secundum Institutum Nationalem Statisticae Hispaniae, numerus incolarum est quinquaginta et octo.

## Historia 
left|thumb|Consptectus a montibus Huelvei
Iam in aetate chalcolithica homines Huelvem incolebant. Tempore Romanorum, castra et heremitagium conditi sunt, ad minas lapidis specularis defendendum. Historici sciunt viam Romanam Huelves assequi Tiberio imperatore. Romani hac viam lapideam a Carthagine Nova ad Segobrigamque ducebant. Segobriga erat caput Romanum quae magnas divitias coacervavit commercio lapidis specularis.

Medio aevo, et ante saeculum undecimum, castra Romana castellum fiunt, nunc de Acuña aut de Alvar Fáñez appellatur. Musulmani primo castellum aedificaverunt et deinde Christiani rursus expugnaverunt.

Saeculo decimo quinto, Reges Catholici imperaverunt ut castellum dirutum sit in pugna cum Duce de Huete.

## Bibliographia 
* Parra Aguilar, Leonor. *La Historia Desconocida de un Pueblo Conquense: Huelves en la Antigüedad y la Edad Media*. https://www.researchgate.net/publication/334417028_La_historia_desconocida_de_un_pueblo_conquense_Huelves_en_la_Antiguedad_y_la_Edad_Media (2016).

## Nexus externi 
Categoria:Loci habitati Hispaniae
Categoria:Municipia Provinciae Conchae
Ecloga Theoduli

thumb|Editio Konradi Kachelofen (Lipsiae 1492), cum scholiis
***Ecloga Theoduli*** est ecloga Latina saeculo incerto (IX vel X saepius indicantur) scripta, quae diu scholae Latinae in usu erat. "Theodulus" (Graece *servus Dei*) sine dubio nomen est fictum, in quo allegoria minime latet. Gotescalcus (cuius nomen idem valet) interdum eclogae auctor fuisse putatur, sed a  haec suspicio refutata est.

## Fabula
Pseustis ("Mendax") pastor Graecus et Alithia ("Veritas") virgo gentis David Fronesi ("Prudentia") iudice carminibus amoebaeis certantur; res Graecas fabulosas Pseustis canit, Alithia e Sacrarum Scripturarum fonte certo sua haurit.
Veri cum falso litem Theodolus arcet; 
&nbsp; &nbsp; &nbsp; ln metro ludit theologia sibi, —
scripsit de eo Eberhardus Bethuniensis in *Labyrintho*.

## Editio
* Konrad Goehl, Jorit Wintjes: Die ecloga des Theodulus. Übersetzt  von Konrad Goehl, mit einer Einführung und Erläuterungen von Jorit Wintjes. Baden-Baden: Deutscher Wissenschafts-Verlag,  2012,

## Bibliographia
*Ruth Affolter-Nydegger: *In bukolisches Gewand gekleidete Heilsgeschichte*. Bernhard von Utrecht, Kommentar zur »Ecloga Theoduli«. In: Regula Forster / Paul Michel (Hrsg.): Significatio. Studien zur Geschichte von Exegese und Hermeneutik II, Pano-Verlag, Turici 2007. ISBN 978-3-907576-38-0 S. 271–324,
* Klaus Lennartz: *Theoduls Ekloge als literarisches Kunstwerk*. In: Mittellateinisches Jahrbuch, 49,2 (2014) S. 167–200

Categoria:Litterae Latinae mediaevales
Categoria:Eclogae
Categoria:Scripta saeculo 10
Maria Alexandri filia

**Maria Alexandri filia** (Russice Мария Александровна), 27 Iulii anno 1824 Darmstadii nata et 22 Maii anno 1880 Petropoli mortua, fuit imperatrix Russiae, Alexandri II uxor, Nicolai et Alexandri III mater. Elisabethae Alexii filiae imperatricis neptis (sororis eius filia) fuit.

E domo ducum Hassiae, anno 1840 Alexandro, tunc coronae heredi, nupta est. Liberos octo habuit. Motus Crucis Rubrae auspiciis Mariae Alexandri filiae in Russia munera sua fungi incipiebat. Portus Mariae aliaque nomine eius appellata sunt.

## Notae
## Nexus externi
Categoria:Romanov
Categoria:Imperatrices Russiae
Alexandra Theodori filia (senior)

**Alexandra Theodori filia** (Russice Александра Федоровна), 13 Iulii anno 1798 Potestampii nata et 20 Octobris anno 1860 Villae Augusti mortua, fuit imperatrix Russiae, Nicolai I uxor, Alexandri II mater.

Friderici Gulielmi III Borussiae regis filia, Friderici Gulielmi IV regis et Gulielmi I imperatoris Germaniae soror, anno 1817 Nicolao (qui tunc minime coronae heres erat), nupta est. Liberos septem habuit. Basilius Žukovskij et Alexander Puškin (in *Eugenii Onegin* stropha deleta) sub nomine *Lalla Rookh* eam canebant; Theodorus Tjutčev in *Memento* carmine (1860) eam describit.

## Notae
## Nexus externi
Categoria:Romanov
Categoria:Hohenzollern
Categoria:Imperatrices Russiae
Maria Theodori filia (iunior)

**Maria Theodori filia** (Russice Мария Федоровна), 14 Novembris anno 1847 Hafniae nata et 13 Octobris anno 1928 in  mortua, fuit imperatrix Russiae, Alexandri III uxor et Nicolai II mater.

Christiani IX regis filia, Frederici VIII regis Daniae et Georgii I regis Graeciae et Alexandrae reginae Britanniarum soror, primo Nicolao coronae heredis sponsa erat, eo autem mortuo anno 1866 Alexandro fratri eius nupta est. Liberos sex habuit. Marito et filio et toti imperio Russico diu supervixit; anno 1919 in Angliam fugit, unde Daniam revertit. 

## Notae
## Nexus externi
Categoria:Romanov
Categoria:Imperatrices Russiae
Categoria:Domus Glücksburgensis
Elisabetha Alexii filia

**Elisabetha Alexii filia** (Russice Елизавета Алексеевна), 13 Ianuarii anno 1779 Carolsruhae nata et 4 Maii anno 1826 Beleviae gubernii Tulensis mortua, fuit imperatrix Russiae, Alexandri I uxor.

E domo margraviorum Badeniae Durlach, anno 1840 Alexandro Catharinae II nepote nupta est. Filias duas habuit, ambae iam infantes mortuae sunt. Elisabethopolis aliaque nomine eius appellata sunt. Nicolao Karamzin amico diaria sua testamento reliquit. Sicut maritus, non mortua esse dicitur, sed in monasterium clam abiise;  monasterii virginum Syrcoviensi incola imperatrix Elisabetha fuisse putabatur.

## Notae
## Nexus externi
Categoria:Romanov
Categoria:Imperatrices Russiae
Suella Braverman

**Suella Braverman**, nomine nativo *Sue-Ellen Cassiana Fernandes* (Harroviae die 3 Aprilis 1980 nata) est iuris consulta et politica Regni Britanniarum. 

Matre e populo Tamulico insulae Mauritiae orta, patre in Kenia nato e familia Goana, Suella Wembley in regione urbana prope locum nativitatis educata est; Collegium Reginarum apud Cantabrigienses frequentavit; iuribus Europaeis Francicisque in universitate Parisiensi Sorbonae studuit. 

Borisio Johnson ab officio primi ministri mense Iulio 2022 decedente, ipsa se ad hoc officium proposuit vocibusque legatorum 32 firmata est. A die 6 Septembris 2022 usque ad 19 Octobris huius anni secretaria civica vel ministra a rebus internis meruit, prima ministra Elisabetha Truss; die 25 instantis ad idem officium a primo ministro Rishi Sunak revocata est. Ab hoc officio die 13 Novembris 2023 demissa est. Epistulis die fere 19 Octobris 2022 et 13 Novembris 2023 missis primos ministros respectivos acerbius reprehensit.

## Bibliographia 
* Pippa Crerar, Peter Walker, Aubrey Allegretti, "Suella Braverman forced to resign as UK home secretary" in *The Guardian* (19 Octobris 2022)
* Toby Helm, Mark Townsend, "Bringing back ‘leaky Su’ Braverman: a bold move by Sunak, or a reckless gamble?", aliter "The Braverman Gamble" in *The Observer* (30 Octobris 2022)
* David Rose, "Police must understand that Jews do count, says Braverman" in *Jewish Chronicle* (29 Martii 2023)
* Karen Walter, "Royaume-Uni: Suella Braverman, d’origine mauricienne, aspirante PM" in ''L'Express* [insula Mauricia] (9 Iulii 2022)

## Nexus externi 
* Andrew Gimson, "Interview: The double-hatted Suella Fernandes – both a member of the Government and a pro-Leave group leader" (6 Iulii 2017) apud *Conservative Home*
* Alain Tolhurst, "Who is Suella Braverman, the new Attorney General ready to take on the judiciary?" (13 Februarii 2020) apud *Politics Home''

Categoria:Alumni Universitatis Cantabrigiensis
Categoria:Alumni Universitatis Parisiensis
Categoria:Iuris consulti
Categoria:Ministri rerum internarum
Categoria:Politici Britanniae
Categoria:Alumni Rationis Erasmianae
Natalia Naryškina

**Natalia Cyrilli filia Naryškina** (Russice *Наталья Кирилловна Нарышкина*), 22 Augusti anno 1651 Moscuae nata et die 25 Ianuarii anno 1694 ibidem mortua, fuit regina Moscoviae, Alexii Michaelis filii uxor secunda et Petri Magni mater. 

Α Iacobo Reutenfels sic descripta est:
Natalia, utut patrium morem inviolatum semper teneat, alium tamen, quod innui liberalioris vitae tramitem videtur ingressa, dum genio et animo defoecatiore impulsa, heroice in omnibus et laete agere conatur. ... Femina floridis adhuc annis, statura proceriore, oculis nigris iisque prominulis, vultu iucundo, facie rotundiore, fronte ampla et exstante, pulchroque totius corporis tenore ac decentissima membrorum omnium symmetria, denique loquela suaviter sonora, et gestibus in omni actu valde gratiosis.

Praeter Petrum filias Nataliam et Theodoram (mox mortuam) habuit. Morbo cordis mortua est. 

## Notae
## Nexus externi
Categoria:Reginae Moscoviae
Categoria:Romanov
Maria Miloslavskaja

**Maria Eliae filia Miloslavskaja** (Russice *Мария Ильинична Милославская*), 1 Aprilis anno 1624 Moscuae nata et die 3 Martii anno 1669 ibidem mortua, fuit regina Moscoviae, Alexii Michaelis filii uxor prima, Theodori III et Ioannis V regum atque Sophiae regentis mater. 

Anno 1648 regi nupta est. Liberos tredecim habuit et a febri puerperali filia ultima Eudocia nata mortua est (Eudocia ipsa duos dies vixit). Sanctam Mariam Aegyptiam et ecclesiam eius in monasterio Hypapantes Moscuensi assidue regina colebat.

## Notae
## Nexus externi
* Maria Eliae filia in *Britannica*
* Maria Eliae filia in *Lexico encyclopaedico Brockhaus et Efron* 

Categoria:Reginae Moscoviae
Categoria:Romanov
Eudocia Strešneva

**Eudocia Luciani filia Strešneva** (Russice *Евдокия Лукьяновна Стрешнева*), anno 1608 Mesczeviae (nunc regionis Calugensis nata et die 18 Augusti anno 1645 Moscuae mortua, fuit regina Moscoviae, Michaelis Theodori filii uxor secunda et Alexii Michaelis filii mater. 

Anno 1626 regi nupta est. Liberos decem habuit, quorum quattuor diu vivebant (Alexius filius, Irene Anna Tatiana filiae). Marito mortuo aegra facta est et post quinque hebdomadas ipsa animam emisit.

## Notae
## Bibliographia
* Alexandra Miloradovič, «Царица Евдокия Лукьяновна Стрешнева»

## Nexus externi
* Первый и второй браки царя Михаила Федоровича. Извлечение из книги В. Н. Берха «Царствование царя Михаила Феодоровича…». 1832

Categoria:Reginae Moscoviae
Categoria:Romanov
Grant Shapps

**Grant Shapps** (ad Croxley Green comitatus Hertfordiensis die 14 Septembris 1968 natus) est politicus Regni Britanniarum. A die 19 Octobris 2022 secretarius civicus vel minister a rebus internis meruit, prima ministra Elisabetha Truss.

Religionem Iudaicam profitens, universitatum expers, commercio apud Polytechnicum Mancuniense studuit. Societatem impressoriam anno 1999 condidit et usque in 2009 direxit; de societatibus commercialibus per interrete venditantibus, quas ab anno circiter 2005 dirigebat, querelae plures de deceptione ortae sunt. Sodalis factionis conservativae, annis 1997 et 2001 frustra, anno 2005 bono successu candidatus fuit ad parlamentum Britannicum, a quo anno sine interruptione legatus est pro circulo Welwyn Hatfield. Praeses huius factionis ministerque sine portfolio die 4 Septembris 2012 factus est, primo ministro Davide Cameron, deinde a die 11 Maii 2015 minister vicarius ab evolutione internationali; a quo officio die 28 Novembris 2015 se retraxit, rumoribus de violentia inter adiutores suos interiectis. Denuo primo ministro Borisio Johnson minister a commeatu meruit a die 24 Iulii 2019. Elisabetha Truss, prima ministra creata, eum statim die 6 Septembris 2022 demisit ut qui illam minime faverat; die 19 Octobris huius anni, iam casura, revocavit et ministrum a rebus internis promovit. A die 31 Augusti 2023 secretarius civicus a munitione meret, primo ministro Rishi Sunak.

## Notae 
## Bibliographia 
* Richard Percival, "Grant Shapps becomes first Jewish defence secretary for nearly 30 years" in *Jewish Chronicle* (31 Augusti 2023)
* Christopher Richards, "Interview: Grant Shapps" in *Jewish Chronicle* (2 Septembris/6 Decembris 2010)

## Nexus externi 
Categoria:Politici Britanniae
Categoria:Homines vivi
Categoria:Ministri rerum internarum
Categoria:Alumni collegiorum et Universitatis Metropolitanae Mancuniensis
Categoria:Nati 1968
Categoria:Iudaei
Categoria:Ministri munitionis
Categoria:Ministri commeatus
Iacobus Reutenfels

**Iacobus Reutenfels** (Theodisce *Jacob Reutenfels*), qui saeculo XVII floruit, fuit explorator necnon scriptor Latinus.

## Vita et opera
Theodiscus e Curlandia fuit; pater Iacobi, ut ipse refert, Ioannis II regis Poloniae socius, avunculus autem  Caroli X Gustavi regis Sueciae et Alexii Michaelis filii regis Russiae medicus fuit. Moscuae Reutenfels annis ab 1670 ad 1673 habitabat; anno 1674 Romam venit, ubi Athanasii Kircheri familiaris factus est; post Florentiae apud aulam Cosimi III versabatur. Anno 1676 Poloniam revertit. Librum suum Cosimi dedicavit.

## Opus
* *De rebus Moschoviticis ad serenissimum magnum Hetruriae ducem Cosmum tertium*, editio prima (Patavii 1680)
* Idem, editio nova (2003)
* Versio Russica

## Nexus externi
* De Reutenfels 

Categoria:Auctores Latini recentiores
Categoria:Exploratores Germanici
Categoria:Incolae Curlandiae
Boiari

[thumb|Boiari [Moscoviae saeculi XVII in convivio nuptiarum (Constantini Makovskij pictura, 1883).]]
[thumb|upright=0.8|[Michael (tzar Russiae)|Michael Theodori filius rex et boiari in Consilio boiarico locis certis sedentes (Alexii Riabuškin pictura, 1893).]]
**Boiari** fuerunt nobiles status superioris in quibusdam civitatibus Europae Orientalis a saeculo decimo usque ad saeuclum duodevicensimo (in principatibus Moldaviae et Valachiae ad annum 1864).

## Etymologia
Etymologia vocis (Bulgarice боляр vel болярин; Russice боярин *boyarin,* pl. бояре; Dacoromanice *boier*; Graece βογιάρος) incerta est, fortasse Slavica vel Turcica, cum sensu *magnates* (a *magno, maiore*). A regno Bulgarico primo, boiari ut nobiles *knezo* proximi noti sunt, in quibus Consilium Boiaricum ("Duma") consistebat. Boiari Galiciae et Lituaniae in Polonia ad nobilitatem Polonicam (*szlachta*) adaequati sunt. 

## Historia
In Moscovia a saeculo sexto decimo usque ad tempora Petri Magni boiarus est gradus dignitatis (*čin*) maximus; ceteri sunt *ocolnicius* (*окольничий*), *consiliarius*, *stolnikus* (*стольник*), *strapezius* (*стряпчий*), *nobilis* (*дворянин*), *diakus* (*дьяк*), *zylcius* (*жилец*) Gradus superiores a rege iis donabantur, qui originem nobiliorem habent. Hoc systema *localitas* (*местничество*, de loco regi propiore vel ab eo longinquiore in sessionibus Consilii Boiarici) nominabatur et multarum discordiarum causa erat; sed nonnullae gentes *boiaricae* habebantur, ceterae non.

Plurimi boiari illorum saeculorum famosi sunt.

## Notae
## Nexus externi
Categoria:Historia Bulgariae
Categoria:Historia Russiae
Categoria:Magnus ducatus Lituaniae
Categoria:Systemata socialia
Burgenses

**Burgenses** sensu stricto sunt burgi incolae, cives urbani. In rebus oeconomicis, praecipue in placitis Marxianis, sic classis socialis nominatur, qui in societate capitalistica opes et potentiam habet

## Notae
## Nexus interni
* Pugna classium
* Status regni

## Nexus externi
* De burgensibus in *Britannica* 
* De burgensibus in *Encyclopaedia Russica magna* 

Categoria:Systemata socialia
Categoria:Marxiana
Dies internationalis haesitionis linguae

thumb|Symbolum texti sensibilizationis Diei internationalis haesitionis linguae
**Dies internationalis heasitionis linguae** est dies internationalis die 22 Octobris quique anno celebratur, ad sensibilizationem et iura humana hominium haesitationis linguae promovendum et praeiudicia et discriminationes abrogandum. Dies anno 1998 primum in Regnum Britanniarum et Hibernia ludetur. 

## Organizationes 
Inter organizationes quae Diem pro sunt:
*Consociatio Europaea de collegiis heasitionis linguae
*Collegium internationale flequentiae
*Collegium internationale heasitionis liguae

## Notae 
## Nexus externi 
*Situs publicus (Anglice)

Categoria:Ritus Octobris
Categoria:Communicatio
Categoria:Iura humana
Eudocia Lopuchina

**Eudocia Theodori filia Lopuchina** (Russice *Евдокия Фёдоровна Лопухина*), die 30 Iulii anno 1669 in Serebreno vico  nata et die 27 Augusti anno 1731 Moscuae mortua, fuit regina Moscoviae ultima, Petri Magni uxor prima et Alexii filii eius mater et Petri II avia. 

Anno 1689 Petro sedecim annos nato voluntate matre eius nupta est. Alexium filium et duas filias, quae mox mortuae sunt, habuit. Anno 1689 a Petro in monaterium abiise coacta est. Petro anno 1725 mortuo Schlusselburgi incarcerata est, sed Petro II nepote Eudociae regnante liberata est et Moscuae in Monasterio Novodevicensi habitabat, ubi et mortua est.

## Notae
## Nexus externi
Categoria:Reginae Moscoviae
Categoria:Romanov
Universitas Nicolai Copernici Thoruniensis

thumb|upright=1.3|Collegium Maius.
**Universitas Nicolai Copernici Thoruniensis** (Polonice ) est universitas publica Poloniae in urbe Thorunii sita, ex Nicolai Copernico nominata annoque 1945 constituta.

## Nexus externi 
* Situs publicus universitatis 

Categoria:Thorunium
Categoria:Nicolaus Copernicus
Categoria:Universitates Poloniae
Iosephus Valditara

, vulgo *Giuseppe Valditara* (natus Mediolani die 12 Ianuarii 1961), est politicus Italicus et minister eruditionis in rectione Italica Georgiae Meloni.

## Biographia 
Iosephus Valditara alumnus est  atque anno 1984 lauream iurisprudentiae obtinuit. Ab anno 1992 usque ad 2001 professor iuris Romani apud universitatem Augustae Taurinorum fuit. Etiam fuit director commentarii periodici *Studi giuridici europei* ('Studia de iuribis Europaeis') editi ab  Romae sita.

Anno 1995 in Foedere nationale (vulgo *Alleanza Nazionale*) intravit atque anno 2001 senator creatus est. Anno 2018 in Foedere septemtrionale (vulgo *Lega Nord*) transiit atque consilii auctor ducis factionis Matthaei Salvini factus est. sed exiguae scholae hoc propositum studiorum exsecutae sunt atque alumni 375 in tota natione Italiana fuerunt. Anno 2024, Iosephus Valditara criticavit clausuram per unum diem scholae Plautelli sita ut alumni Musulmani celebraverint *ʻĪd al-Fiṭr*, festum finis sacri ieiunii a Musulmanis mense Ramadano observati.

## Notae 
## Bibliographia 
* "Chi è Giuseppe Valditara, nuovo ministro dell’Istruzione" in *Domani* (19 Octobris 2022) 
* "Giuseppe Valditara, chi è il nuovo ministro dell’Istruzione e del Merito" in *Il Sole 24 Ore* (21 Octobris 2022) 

## Nexus externi 
* Situs interretialis Iosephi Valditara proprius 

Categoria:Ministri eruditionis
Categoria:Politici Italiae
Martha Apraksina

**Martha Matthaei filia Apraxina** (Russice *Марфа Матвеевна Апраксина*), anno 1669 Moscuae nata et die 31 Decembris anno 1715 Petropoli mortua, fuit ultima Moscoviae regina, Theodori III uxor secunda. Fratres eius Petrus, Theodorus et Andreas socii Petri Magni in rebus gerendis fuerunt.

Anno 1682 regi nupsit et septuaginta et unum diem regina fuit, nam Theodorus scorbuto mortuus est. Liberis carebat et fama fuit, ut virgo maneret. Petropoli in palatio suo habitabat. Fidelis ritus prisci usque ad mortem erat, ultima in familia regali.

## Notae
## Nexus externi
*De Martha et fratribus eius in *Lexico encyclopaedico Brockhaus et Efron* 

Categoria:Reginae Moscoviae
Categoria:Romanov
Bibliotheca Universitatis Belgradensis

thumb|Bibliotheca Universitatis Belgradensis
thumb|Oecus lectorius Bibliothecae Universitatis Belgradensis
**Bibliotheca Universitatis Belgradensis** (Serbice *Универзитетска библиотека Светозар Марковић*), est bibliotheca Universitatis Belgradensis anno 1844 condita.

Nomine "Bibliotheca Universitaria" rite constituta est anno 1921, ab anno 1946 nomine viri "Svetozar Marković" adiunctum est. Principale bibliothecae aedificium stile neoclassico post primum bellum mundanum constructum deinde anno 1926 portae bibliothecae publico patefactae sunt.

Hodie bibliotheca ca. 1.500.000 volumina habet et inter collectiones librorum regionis Balcanicae maxima numerator.

## Nexus externi 
* Pagina interretialis propria
* Pagina interretialis VIAF

Categoria:Universitas Belgradensis
Belogradum
Categoria:Constituta 1844
Domus Communium (Britanniarum Regnum)

**Camera** vel **Domus Communium** est inferior Parlamenti Britannici camera, cui superat Domus Parium. Corpus maius legum Britannicarum facit. Senatores vel legatos 650 habet, quos modo democratico populus Britannicus eligit. Domus primum ministrum regis vel reginae creat, qui plerumque maximus factionis dux ministros suae rectionis creat. Domus suum oratorem eligit, qui domui praeest.

## Notae
## Nexus externi
* *Encyclopaedia Britannica*

Categoria:Parlamentum Regni Britanniarum
Rishi Sunak

**Rishi Sunak** (die 12 Maii 1980 natus) est politicus Britannicus qui dux Factionis conservativae die 24 Octobris 2022 electus est post Elisabetham Truss: ergo die insequenti primus minister Britanniae a rege Carolo III creatus est, primus Hinduicae religioni haerentium.

## De vita
Parentibus stirpe Indorum in Kenia et Tanganyika natis atque in Angliam migratis, Rishi Sunak Hantoniae natus est. Apud Collegium Wintoniense educatus est. Alumnus est Collegii Lincolniensis Oxoniensium, deinde et Universitatis Stanfordiensis, ubi scholarius Fulbrightianus negotio studuit.

Brexitui anno 2016 favebat. Annis inter 2020 et 2022, primo ministro Boris Johnson duce, cancellarius scaccarii meruit.

## Notae 
## Bibliographia 
* Helen Sullivan, "Who is Rishi Sunak? Everything you need to know about Britain’s next prime minister" apud *The Guardian*, 25 Octobris 2022

## Nexus externi 
* Situs publicus
* 

Categoria:Alumni Universitatis Oxoniensis
Categoria:Cancellarii Scaccarii
Categoria:Nati 1980
Categoria:Homines vivi
Categoria:Alumni Universitatis Stanfordiensis
Categoria:Alumni Collegii Wintoniensis
Categoria:Gubernatores Regni Britanniarum
Categoria:Politici Angliae
Categoria:Argentarii Britanniae
Categoria:Alumni Rationis Fulbrightianae